इन तीनों स्थतियों में पहली स्थिति तो सीधे तौर पर बीजेपी विरोधियों की लिए मुफीद होगी। जबकि दूसरी स्थिति में बीजेपी के हमलावर होने की सूरत में कांग्रेस कह सकती थी कि हमने तो पूर्व राष्ट्रपति के संघ मुख्यालय जाने पर कुछ नहीं कहा था। अब आप उनकी कही बातों को राजनीतिक हथियार बनाकर एक संस्था की गरिमा को क्यों कम कर रहे हैं? तीसरी स्थिति में दोनों की खेमों के पास अपने हक में बातें करने की सुविधा होगी। क्योंकि महत्वपूर्ण ये नहीं है कि प्रणब मुखर्जी कहां जा रहे हैं। उससे बहुत अहम ये है कि वहां जाकर बोलते क्या हैं? लेकिन आज की राजनीति में समझदारी और धैर्य के साथ फैसले लेने की जगह ‘अभी और इसी वक्त’ का फॉर्मूला पार्टियों को ज्यादा प्रभावी लगता है।